গ্লাসগো কেন্দ্রীয় মসজিদ

গ্লাসগো কেন্দ্রীয় মসজিদ গ্লাসগো শহরের কেন্দ্রে ক্লাইড নদীর দক্ষিণ তীরে অবস্থিত একটি মসজিদ। 'মুসলিমস ইন ব্রিটেন' সংস্থাটি এই মসজিদকে দেওবন্দি মসজিদ বলে আখ্যায়িত করেছে। মসজিদ ইসলামি স্থাপত্যশৈলীর আলোকে মসজিদটির নকশা তৈরি করেছে ডাব্লিউ. এম. কোপল্যান্ড অ্যান্ড অ্যাসোসিয়েটস। মসজিদের নির্মাণকাজ সমাপ্ত হয় ১৯৮৩ সালে। এই মসজিদটি বর্তমানে স্কটল্যান্ডের বৃহত্তম মসজিদ। গ্লাসগো কেন্দ্রীয় মসজিদে দুজন ইমাম রয়েছেন। বিতর্ক ২০১৬ সালের ফেব্রুয়ারি মাসে মসজিদটির ধর্মীয় নেতা হাবিবুর রেহমান রাউফ পাকিস্তানি রাজনীতিবিদ সালমান তাসিরের হত্যাকারী মুমতাজ কাদরীর কর্মকাণ্ড সমর্থন করার অভিযোগে মিডিয়ায় আলোচিত হোন। মুমতাজ কাদরী, সালমান তাসিরের নিরাপত্তা কর্মী হিসেবে কাজ করার সময়ে তার হত্যা করেন। তার বক্তব্যের ভুল অর্থ বের করা হয়েছে বলে পরবর্তীতে তিনি দাবি করেন। মসজিদে প্রতি বছরে খতমে নবুয়তের সম্মেলন অনুষ্ঠিত হওয়ার কথা ২০১৬ সালের এপ্রিলে প্রকাশ করে ইন্টারন্যাশনাল বিজনেস টাইমস। তবে মসজিদের সভাপতি ডক্টর মোহাম্মদ শফি কাউসার মসজিদে কোনো ধর্মনিরপেক্ষ গোষ্ঠীর অস্তিত্ব অস্বীকার করেছেন। এছাড়াও ২০১৬ সালের এপ্রিলে গ্লাসগো কেন্দ্রীয় মসজিদের প্রতিনিধিবৃন্দ পাকিস্তানের চরমপন্থী মুসলিমের হাতে নিহত দোকানী আসাদ শাহের স্মরণে আয়োজিত অনুষ্ঠানে যাওয়ার আমন্ত্রণ প্রত্যাখ্যান করে। আরও দেখুন যুক্তরাজ্যে ইসলাম যুক্তরাজ্যের মসজিদসমূহের তালিকা বিখ্যাত মসজিদের তালিকা তথ্যসূত্র বহিঃসংযোগ প্রাতিষ্ঠানিক ওয়েবসাইট